
ENNE VIDEO VAATAMIST
Näed ühte tehisaru loodud pilti. Mõtle, milline võis olla viip, mida selle loomiseks kasutati. Pane oma viip kirja ja proovi seda ka mõnes pildigenereerimise programmis. Vaata, millise tulemuse said. Kas see sarnaneb nähtud pildiga?
…………………………………………………………………………………………………………………………………………………………………………………………………
…………………………………………………………………………………………………………………………………………………………………………………………………
…………………………………………………………………………………………………………………………………………………………………………………………………

PÄRAST VIDEO VAATAMIST 
1. Paaristöö
1. Tuletage kunstiajaloost meelde üks kunstnik või kunstistiil, millega/kellega olete tundides tutvunud (nt impressionism, kubism, Henri Matisse, Edgar Degas vms). Arutage,  millised on selle stiili või kunstniku loomingu iseloomulikud tunnused (nt värvikasutus, teemad vms).
2. Tehke üks foto, mis teie hinnangul sobib valitud stiili või kunstniku käekirjaga.
3. Kasutage mõnda pildigeneraatorit (nt ChatGPT Images, Nano Banana vms).
· Laadige sinna tehtud foto.
· Koostage ja sisestage viip, mis aitab pilti muuta nii, et see sarnaneks rohkem teie valitud kunstistiili või kunstniku loominguga.
4. Arutage järgmisi küsimusi:
· Kui hästi õnnestus tehisarul teie hinnangul valitud stiili või kunstniku käekirja tabada?
· Mille poolest erineb tehisaru loodud pilt kunstniku originaalloomingust (nt loovus, tähendus, detailid)?
· Millised elemendid muutusid kõige rohkem (värvid, vormid, valgus, detailid vms)?
5. Tutvuge teiste paaride tehisaruga loodud piltidega ja proovige arvata, millist stiili või kunstnikku nad ülesandes kasutasid.

Vaata, kuidas ka teiste valdkondade
tipptegijad tehisarust métlevad ja

seda kasutavad, ning ndita enda
tehisarukust!





